Pitazz bil- graffitti Iċ- Ċirku Bertu Funtana 8 Ħolma tal- ġenn . Il- Ċirku Bertu Funtana kien qed jitħawwar u jitħawwad ġmielu . Il- gajijiet li ġew u ndehsu man- nikleu taċ- ċirku bdew iżidu fil- frekwenza u xi wħud minnhom saru ukoll parti integrali mill- grupp . L- interazzjonijiet u l- interrelazzjonijiet bejn il- gajijiet u l- individwi naturalment żdiedu u kkomplikaw ruħom . Il- korteġġar u l- gosti personali saru jiddeterminaw l- attivita' ta' xi individwi li ġieli għażlu jmorru għal rashom . Imma wara kollox il- formazzjoni taċ- Ċirku Bertu Funtana issawret b' mod naturali fuq dan l- ispirtu ħieles . Bħal kull attività f' xi ċentru parrokkjali għaż- żgħażagħ , kien hemm ċerta vibrazzjoni ta' emozzjonijiet u imġieba li hi karatterista maż- żgħażagħ . L- unika differenza kienet li ma' kellniex il- kappillan iħuf ma' saqajna . Pero l- affarijiet kienu qegħdin jnbidlu . Il- kumitat il- ġdid bi Fra Ġorġ fuq quddiemnett iżomm l- istandard ta' direttur spiritwali , beda x- xogħol fuq il- post fejn kellna nibdew niltaqgħu il- YMCA il- ġdida . Fi Triq il- Merkanti , Nru. 41 fir- raba' sular , bdiet il- manutenzjoni tal- post li kien ilu magħluq għal xi snin . Kull minn seta' ta daqqa t' id . Min ibajjad , min iħalleb is- saqaf , minn jiżbogħ it- travi u min iqandel l- għamara li ma kienetx faċli biex ittellagħha dawk id- 99 tarġa għal hemm fuq . Il- veduta irreżistibbli mill- kamra prinċipali kienet dik tal- port il- kbir . Ftit minuti tħares lejn dik il- wesgħa baħar imdawwra bis- swar tal- kottonera u tħossok ispirat u rilassat . Fil- fratemp , għand Bertu fil- Kafè Imperjal ukoll l- attivita' żdiedet . Minbarra ċ- ċekċik tat- tazzi tat- tè jew tal- birra , l- imħarbtin li saru midħla tal- post kienu jinvolvu ruħhom f' xi diskussjoni dwar l- aħħar aħbar fix- xena politika , fuq il- knisja u l- anti klerikaliżmu , fuq jekk l- era tal- punk kienetx spiċċat u indifnet , fuq il- lirika tar- rok vis a vis il- kawżi fid- dinja , fuq Mintoff u Fenech Adami u fuq Thatcher u l- gwerra tal- falklands eċċ eċċ . Xi pitazz vojt kont dejjem tarah idur minn id għal oħra fuq l- imwejjed bil- wiċċ tar- rħam . Dan kien mezz prattiku u effettiv għalina biex niktbu l- graffitti tagħna u kienet drawwa li min jiġi għand Bertu jagħti titwila lil dan il- pitazzi li kien idum idur xi ġimgħa fuq l- imwejjed . Il- pitazz kien iservi ta' minbar fejn fuqu l- individwu jperreċ fehtmu taħt il- forma ta' frażi jew simbolu skond it- twemmin tiegħu . Mhux darba u tnejn it- taħżiż fuq il- pitazz serva biex qajjem xi argument . Kien hemm ukoll mumenti fejn dawn il- pitazzi issawru fi strixxikli li konna insejħulhom KOKO live jew KOKO flash . Ġużè Galea kien ikun bil- qiegħda jixrob tazza kafè u jitkellem ma' xi ħabib tiegħu dwar l- aħħar tiftixa fl- arkivji tal- Bibljoteka nazzjonali , kienet tqum xi disskussjoni taħraq fuq in- naħa l- oħra tal- ħanut dwar l- użu ta' l- armamenti nukleari jew jekk il- knisja għandiex tindaħal fuq il- kondojiet . L- għajjat kien iżid u l- klieb ta' Bertu ( li ġieli kien hemm tlieta minnhom ) , jibdew jinbħu u bħat- talk shows tal- lum , Bertu kien ikollu jidħol b' xi buffunata biex jikkalma l- irjus sħan . " Hawnhekk il- Kafè Imperjali fi triq il- merkanti ma' triq il- briganti , tiġi biex tibla' wieħed Imperjali jonkella tmur faċċata u tibla' wieħed Mondjali " Dawn kienu battuti komiċi ta' Bertu biex iżomm l- umoriżmu ħaj u jtaffi mis- serjeta' tal- kustjonijiet li jinqalgħu fil- ħanut . Kellu għexur minnhom merfugħin fil- komma u kien joħroġhom jew biex jitfi n- nar tal- argument jew biex iħoll is- silġ tal- infamiljarità . Kien jgħidhom lil klijent ġodda jew lil parruċċani irrispettivament mill- klassi jew status tagħhom , għalkemm kien dejjem isib il- mument xieraq mingħajr ma' joffendi . Il- kariżma ta' Bertu kienet is- sigriet tas- suċċess tal- Imperial Caffè u kull bniedem ta' kull eta' minn kulinkwa sfera soċjali kien jidħol għand Bertu imqar biex jixtri pakkett sigaretti u bit- trattament li jaqla' mingħand Bertu , ibqa' żgur li kien jerġa jiġi jixtri darb ' oħra . Dak iż- żmien l- aljenazzjoni tat- TV kienet qed tirranka ġmielha . Diversi toksijiet żgħar madwar Malta kienu ilhom li bdew it- triq tan- niżla u kienu qed ikampaw bil- filmijiet ta' Pierrino u Edwich Fenech . Id- daqqa tal- mannara ħaduha meta bdew ixandru l- istazzjonijiet sqallin li b' biċċa booster mal- erjal kont taqbadahom sew u għalhekk , minkejja li f' Malta kellna biss it- television iswed u abjad , wara nofs il- lejl , klandestinament beda jaqleb għall- blu . Bertu għal raġunijiet differenti minn dawn , tħajjar jistalla t- televiżjoni fil- ħanut tiegħu u allura dan kompla jżid ma' l- istorbju fil- Imperial Caffè . Lejla minnhom għal ħabta ta' Marzu ' 83 jidhirli ftit qabel jew ftit wara r- Rock Mass , waqt li konna miġburin fil- ħanut għand Bertu , fuq it- televiżjoni bdew ixandru il- famus kunċert tal- 1969 WOODSTOCK . Kulħadd waqaf milli kien qed jgħid jew jagħmel u ċċassajna lejn dat- televiżur se jaqa' biċċiet , bi stampa monokroma u fjakka u bil- volum itextex . B' devozzjoni kbira smajna ' l Joan Baez , lil Crosby , Stills , Nash & Young , lil Ten Years After , eċċ eċċ . Maħkunin b' dawk ix- xeni ta' nies hippies u mużika bdiet ħierġa litanija ta' espressjonijiet minn fommna miftuħ waqt li jarmi d- duħħan tas- sigarretti . . " Far out man ! " " tal- ostja ras ! " " il- lalla x' buzz ! " eċċ eċċ . Woodstock kienet il- ġenna tal- art , il- ħolma li joħlom kull min kien jgħix il- ħajja tagħna . Kif kellna nitwieldu daqs tant snin wara u daqstant eluf ta' mili ' l- bogħod ? Ma niftakarx min kien li ssuġġerixxa li nagħmlu kunċert bħal dak imma naf żgur li moħħ Bertu xegħel daqs bozza tal- mija u malajr beda jwebbilna bl- idea . Il- kumitat il- ġdid kien kompost minn membri tal- affari tagħhom u ma nistax ngħid li kellhom xi tendenza megalomanjaka fir- rigward tal- attivitajiet li kienu jorganizzaw . L- idea tal- kunċert stil Woodstock għoġbithom imma ittendew bir- responsabbiltà kbira finanzjarja li kien se jġorr fuqu dan il- kunċert . Huma raw li biċċa YMCA maltija li għada f' infanzja tagħha u b' xi erbgħin lira biss taħt rasha , ma kienet se tkun qatt kapaċi tidħol għal kunċert ġgantest ta' tliet ijiem , bl- entratura gratis ? Il- kumitat ma riedx jidħol għal din ir- responsabbilta' enormi mingħajr garanzija ta' sponsor qawwi li kien lest jippompja l- liri . Għalhekk irriffjutaw . Imma Bertu kien determinat li jwettaq din il- ħolma u saret pressjoni biex il- kumitat tal- YMCA ( li kien ilu fit- tmexxija ftit ġimgħat biss ) jirreżenja . Malajr ifforma kumitat proviżorju biex jorganizza din il- verżjoni maltija tal- Woodstock . Il- kunċert ingħata l- isem ta' MALTASAJF u kellu jsir f' Awissu ta' dik l- istess sena ( 1983 ) . Il- ġirja sal- barkun . Kien għad fadal biss ħames xhur u l- Imperial Caffè f' tebqa t' għajn , ittrasforma ruħu f' uffiċċju u kwartieri . Nies jittajpjaw l- ittri lill- ministeri għall- permessi , u ittri biex l- attivita tkun sponsorizzata . Nies deħlin u ħerġin bid- donazzjonijiet mill- fabbriki . Telefon iċempel bis- segretarji tal- ministri fuq il- linja , u rappreżentanti tal- baned rok mix- xena lokali bdew ġejjin biex jindagaw fuq l- attività . Kull filgħaxija , il- kumitat proviżorju MALTASAJF kien jitla' minn bieb ċkejken fil- ġenb tal- ħanut għal fuq fejn qabel kien hemm il- pastizzar u hemm Bertu , bħal xi Dun Mikiel Xerri u sħabu miġburin fis- satra tal- lejl , kien imexxi l- laqgħa u flimkien konna nippjanaw id- dettalji kollha ta' dan il- festival maratona li sa dak iż- żmien kien għadu qatt ma sar bħalu f' pajjiżna . Kemm qed nieħu gost naqrahom dawn l- artikli ! Kompli sejjer hekk . . . qed timla l- vojt kbir li hawn f' dan ir- rigward . Apparti s- snin li qed issemmi inti , ġieli smajt ukoll nies jirrakuntaw dwar bands lokali li kien hawn fis- 70 s u li b' xi mod sfumaw fix- xejn ( Tigne minghalija u Tas- Sliema . . boqq ) . Nixtieq kieku li xi ħadd jikteb fuq dawk is- snin ukoll . Ninsab ċert li d- domanda tkun kbira kieku jkun hemm min jintefa fuq l- istorja popolari taz- żgħażagħ f' dawn iz- zmenijiet . Nirringrazzjak archibald sieħbi . Nixtieq kieku dan li qed nikteb ikun iktar iddettaljat . F' dawn il- bloggati tiegħi qed nieħu l- istorja iktar mill- perspettiva tal- grupp ' ĊBF ' għax nassigurak li hemm ħafna iktar x' wieħed x' jikteb fuq il- baned tar- rok . Il- beat groups tas- 60 ijiet u l- gruppi tar- rok tas- 70 ijiet li semmejt int jagħmlu storja ikkulurita li żgur tinteressa anki liż- żgħażagħ tal- lum . Pero din tirrekjeda riċerka mhux ħażin u li wisq nibża' li tinpenja ħafna lil min jidħol għaliha biex forsi ma tirrendilux ħaqq l- ispejjeż li jkun għamel meta jiġi biex jippubblikha . Tkun idea tajba kienu dawk l- istabilimenti li jibbenifikaw mill- but ' berbieqi ' taż- żgħażagħ , li jiffinanzjaw riċerki bħal dawn għall- inqas bħala kontribuzzjoni żgħira lill- ġenerazzjonijiet li jżidulhom il- liri fil- kont tal- bank . u inti taħseb li l istabbilimenti tal lum huma interessati f dan kollu ? anzi . . . kollha jgergru li m ghandomx xol għax ma toħroġx ktieb b' dawn ir- rakkonti ? l- istorja andergrawnd ta' Malta . . . żgur jinbiegħ . . . hawn ammont mhux ħażin ta' żgħażagħ interessati nahsem . . . Mikiel , b' din il- bloggata rnexxielek tfakkarni f' xi ħaġa minn ħajti li jiena kont insejt kważi kompletament : l- ewwel dehra tiegħi fuq TVM f' program ta' diskussjoni . Kien propju qabel jew wara eżatt m' intwera Woodstock fuq TVM fl- 1983 . Azzopardi li kien responsabbli mill- għażla tal- films li jidhru fuq TVM dak iz- żmien , kien stedinni bħala " mużiċist zghazugh " biex nieħu sehem f' diskussjoni mal- famuża Dottoressa Maria Sciberras . Mhux każ li nidħol fil- merti tal- kontenut ta' dik id- diskussjoni hawn - avolja għandi ħafna xi ngħid dwar dan ; inti u ċ- CBF aktarx ma rajtux id- diskussjoni . . . u anqas ma kont narha jien dak iz- żmien kieku mhux għax ħadt sehem fiha jien stess . Pero xorta ridt nieħu l- opportunita' nirringrazzjak li fakkartni x' effett importanti kellu l- wiri ta' Woodstock fuq TVM fl- 1983 . Nistenna l- episodju li jmiss b' ħerqa kbira , sintendi . Nagħti raġun lill- Fre fuq il- punt ta' l- istabbilimenti . Dawk jgħoddu aktar flus iridu mhux jagħmlu xi ħaġa għal ġid ta' ħaddieħor . Rigward il- ktieb iżda . . . naħseb li ma nkunx żatat jekk nażżarda ngħid li għalissa qed nieħu gost naqrahom fuq il- blogg u biex jiġi ktieb ta' kalibru jkun jirrikjedi wisq ħafna aktar xogħol ( hux Mik ? ) . Apparti minn hekk . . . sabieħ tara r- rispons tan- nies minn dan il- blogg stess - fis- sens li jekk jiġi biex ikun adattat għal ktieb , l- awtur ikun jista' jieħu in konsiderazzjoni l- kummenti tagħhom ukoll . Forsi anki jkun fieh kwotazzjonijiet ta' nies li għoġobhom iħallu aneddoti alternattivi jew li l- awtur ma setax ikun jaf bihom . Thinking aloud - kif jgħidu . Aw Toni , difatti jien ġejt fid- dubju jekk kinitx fuq TVM imma naħseb li hekk hu għax għandi amment li kien hemm xi diskussjoni qabel jew wara . Imma kien hemm wisq nies għand Bertu dakinhar biex wieħed seta jsegwi d- diskors . Lil gybexi , arcibald u l- fre : Grazzi tal- interess . Ejja nħalluhom bloggati għalissa imbagħad naraw .